google/wiki40b huggingface dataset:
सोनीपत

स्थापना

नई दिल्ली से उत्तर में 43 किमी दूर स्थित इस नगर की स्थापना संभवतः लगभग 1500 ई.पू. में आरंभिक आर्यों ने की थी। यमुना नदी के तट पर यह शहर फला-फूला, जो अब 15 किमी पूर्व की ओर स्थानांतरित हो गई है। हिन्दू महाकाव्य महाभारत में इसका 'स्वर्णप्रस्थ' के रूप में उल्लेख है। शहर में 'अब्दुल्ल नसीरुद्दीन की मस्जिद' (1272 में निर्मित), 'ख़्वाजा ख़िज़्र का मक़बरा (1522 या 1525 ईसवी में निर्मित)' और पुराने क़िले के अवशेष है।यहाँ पर हिन्दुओं का बाबा धाम मंदिर प्रसिद्ध है। सोनीपत दिल्ली से अमृतसर को जोड़ने वाले रेलमार्ग पर स्थित है। लोग काम के लिए रोज़ाना सोनीपत से दिल्ली आते-जाते हैं।

राजीव गांधी एजुकेशन सिटी

सोनीपत के कुंडली में "राजीव गांधी एजुकेशन सिटी (RGEC)", उच्च शिक्षा संस्थानों की एक हब विकसित करने के लिए हरियाणा सरकार द्वारा एक महत्वाकांक्षी परियोजना है। दिल्ली के भारतीय प्रौद्योगिकी संस्थान (IIT) ने पहले से ही अपने दिल्ली परिसर के विस्तार के लिए 50 एकड़ जमीन का कब्जा ले लिया है। कई अन्य विश्वविद्यालयों ने भी अपने परिसर स्थापित करने के लिए अपनी परियोजनाओं को शुरू कर दिया है।

औद्योगिक विकास

दिल्ली से निकटता होने के कारण सोनीपत के औद्योगिक विकास का सहयोग मिला है।

कृषि

सोनीपत ज़िला एक मैदानी इलाक़ा है। जिनके 83 प्रतिशत हिस्से में खेती होती है। गेहूँ और चावल प्रमुख फ़सलें है, अन्य फ़सलों में ज्वार, दलहन, गन्ना, बाजरा, तिलहन और सब्ज़ियां शामिल हैं।

सिंचाई

कुल कृषि योग्य क्षेत्र का लगभग 95 प्रतिशत हिस्सा नहरों और नलकूपों द्वारा सिंचित है।

उद्योग

सोनीपत देश के अग्रणी साइकिल निर्माताओं में से एक है। इसके अतिरिक्त अन्य उद्योगों के मशीनी उपकरण, सूती वस्त्र, होज़री, शक्कर, इस्पात पुनर्ढ़लाई, सिलाई मशीन के पुर्जे, परिवहन उपकरण तथा पुर्ज़े, क़ालीन, हथकरघा वस्त्र और हस्तशिल्प में पीतल व तांबे की वस्तुएं शामिल हैं।

जनसंख्या

2001 की जनगणना के अनुसार जनसंख्या नगरपालिका क्षेत्र की 2,16,213 थी। सोनीपत ज़िले की कुल जनसंख्या 12,78,830 थी।
बेल्ल टेलीफोन प्रयोगशाला

वेइते अ प्रोग्रमे चल्चुलते थे अरेअ ओफ् रेच्तन्ग्ले
गोम्मटगिरि

गोम्मटगिरि मैसूर से २० km की दूरी पर स्थित एक शहर है।. गोम्मटगिरि कर्नाटक राज्य की मैसूर ज़िले के हुंसुर तालुक के बिलिकेरे में स्थित है।

अवलोकन

गोम्मटगिरि एक प्रख्यात जैन तीर्थ है। यहाँ भगवान बाहुबली की ७०० वर्ष प्राचीन मूर्ति है। यह मूर्ति जिसे गोम्मटेशवर भी कहा जाता है, ५० मीटर ऊँची पहाड़ी के ऊपर स्थित है। पहाड़ी को श्रवण गुड्डा के नाम से जाना जाता है। गोम्मटेश्वर मूर्ति विजयनगर काल की ग्रेनाइट से बनी रचना है। स्थानीय लोगों के अनुसार यह पूरा क्षेत्र २ शताब्दी के बाद से जैन अनुयायियों के लिए एक प्रमुख केन्द्र रहा है।

प्रतिमा

गोम्मटगिरि में स्थित २० फीट ऊँची प्रतिमा श्रवण बेलगोला की गोम्मटेश्वर मूर्ति से काफ़ी मिलती है, बस आकार में छोटी है।  इतिहासकारों इस प्रतिमा को प्रारंभिक विजयनगर काल का बताते हैं।.

प्रतिमा में दरार

गोम्मटगिरि पर स्थित प्रतिमा के क्षतिग्रस्त होने के कारण मौजूद है। स्थानीय क्षेत्र में हो रहे उत्खनन और विस्फोट से प्रतिमा में दरार देखी जा सकती है।
गण

गण यह मूल में वैदिक शब्द था। वहाँ 'गणपति' और 'गणनांगणपति' शब्द प्रयोग में आए हैं। इस शब्द का सीधा अर्थ समूह था। देवगण, ऋषिगण पितृगण-इन समस्त पदों में यही अर्थ अभिप्रेषित है।
वैदिक मान्यता के अनुसार सृष्टि मूल में अव्यक्त स्रोत से प्रवृत्त हुई है। वह एक था, उस एक का बहुधा भाव या गण रूप में आना ही विश्व है। सृष्टिरचना के लिए गणतत्व की अनिवार्य आवश्यकता है। नानात्व से ही जगत् बनता है। बहुधा, नाना, गण इन सबका लक्ष्य अर्थ एक ही था। वैदिक सृष्टिविद्या के अनुसार मूलभूत एक प्राण सर्वप्रथम था, वह गणपति कहा गया। उसी से प्राणों के अनेक रूप प्रवृत्त हुए जो ऋषि, पितर, देव कहे गए। ये ही कई प्रकार के गण है। जो मूलभूत गणपति था वही पुराण की भाषा में गणेश कहा जाता है। शुद्ध विज्ञान की परिभाषा में उसे ही समष्टि (युनिवर्सल) कहेंगे। उससे जिन अनेक व्यष्टि भावों का जन्म होता है, उसकी संज्ञा गण है। गणपति या गणेश को महत्ततत्व भी कहते हैं। जो निष्कलरूप से सर्वव्यापक हो वही गणपति है। उसका खंड भाव में आना या पृथक् पृथक् रूप ग्रहण करना गणभाव की सृष्टि है। समष्टि और व्यष्टि दोनों एक दूसरे से अविनाभूत या मिले हुए रहते है। यही संतति संबंध गणेश के सूँड से इंगित होता है। हाथी का मस्तक महत् या महान का प्रतीक है और आंखु या चूहा पार्थित व्यष्टि पदार्थों या केंद्रों का प्रतीक है। वही पुराण की भाषा में गणपति का पशु है। वस्तुत: गणपति तत्व मूलभूत रुद्र का ही रूप है। जिसे महान कहा जाता है उसकी संज्ञा समुद्र भी थी। उसे ही पुराणों ने एकार्णव कहा है। वह सोम का समुद्र था और उसी तत्व के गणभावों का जन्म होता है। सोम का ही वैदिक प्रतीक मधु या अपूप था, उसी का पौराणिक या लोकगत प्रतीक मोदक है जो गणपति को प्रिय कहा जाता है। यही गण और गणपति की मूल कल्पना थी।
गणों के स्वामी गणेश हैं और उनके प्रधान वीरभद्र जो सप्तमातृका मूर्तियों की पंक्ति के अंत में दंड धारण कर खड़े होते हैं। शिव के अनंत गण हैं जिनके वामन तथा विचित्र स्वरूपों का गुप्तकालीन कला में पर्याप्त आकलन हुआ है। खोह (म. प्र.) से प्राप्त और इलाहाबाद के संग्रहालय में सुरक्षित स्थूल वामन गणों की अपरिमित संख्या है। विकृत रूपधारीगण पट्टिकाओं पर उत्खचित हैं। परंपराया शिव की बारात में इन अप्राकृतिक रूपधारी गणों का विशेष महत्व माना जाता है।
आरआईए नोवोस्ती

यह रूसी अंतर्राष्ट्रीय समाचार एजेंसी है जिसकी स्थापना 1941 ई. में की गई थी। रूस सरकार के स्वामित्व वाली इस समाचार संस्था का मुख्यालय मास्को में स्थित है।
दृढ़ पिण्ड

रेखीक व कोणीय स्थिति

दृढ़ पिण्ड की स्थिति उसमें समाहित सभी कणों की स्थिति को निरुपित करती है।

रेखीक व कोणीय वेग

वेग (जिसे रेखीय वेग भी कहा जाता है) व कोणीय वेग का मापन निर्देश तन्त्र के सापेक्ष किया जाता है।
निस्तापन

निस्तापन (calcination या calcining) की सही परिभाषा पर मतैक्य नहीं है। आईयूपीएसी के अनुसार, वायु या ऑक्सीजन की उपस्थिति में उच्च ताप तक गरम करना निस्तापन है। किन्तु वायु या आक्सीजन की सीमित उपस्थिति में किया जाने वाला उष्मा उपचार भी निस्तापन कहलाता है।
तेनाली रामा (टीवी धारावाहिक)

कहानी

‘तेनाली राम’ १६वीं शताब्दी में विजयनगर साम्राज्य में कृष्णदेव राय की सभा में महान कवि तेनाली (कृष्ण भारद्वाज द्वारा अभिनीत) की कहानी है, जो मुश्किल समस्याओं का हल निकालने के लिये बड़े ही निराले तरीके अपनाते हैं। कृष्णदेवराय धर्म और न्याय पर भरोसा करते हैं। भले ही उन्हें भगवान का डर है, लेकिन जब न्याय करने की बारी आती है या निर्णय लेने का समय आता है वे अत्यंत तार्किक हो जाते हैं। उनमें हास्य की काफी समझ है, लेकिन लोग कई इस स्थिति को समझने में भ्रमित हो जाते हैं कि उन्हें वह हास्य पसंद आयेगा या वो नाराज हो जायेंगे।आचार्य तथाचार्य एक पाखंडी व्यक्ति,दरबार का राजगुरू जिसने समस्त सम्राज्य में पाखंड फैला रखा है।धनी-मनी आचार्य के शिष्य जो सदैव आचार्य की निंदा करते हैं।महामंत्री तिमरसू जो एक अत्यंत बुद्दिमान व्यक्ति है।ये सदैव रामा का साथ देता है।महारानी चिन्नादेवी व त्रुमलंबा ये महाराज की अर्धांगनी हैं।त्रिमलंबा सदैव अटपटे व्यंजन बनाती है।अम्मा रामा की मां जिन्होंने आजीवन मौन व्रत ले रखा है।शारदा रामा की पत्नी जो सदैव उठा लो-२ बोलती है।ये ही एक है जो अम्मा के संकेत समझ सकती है।गुंडप्पा जो रामा का मित्र है।ये तुतलाता है और घंटियां इसे अच्छी लगती हैं।वरुणमाला आचार्य की पत्नी जो सदैव आचार्य को परेशान करने के नए-२ तरीके सुझाती रहती है।बंधु रामा की चोटी जो बोल सकती है.
प्लाज्मा अनुसंधान संस्थान

प्लाज्मा अनुसंधान संस्थान (Institute for Plasma Research (IPR)) भारत में प्लाज्मा से सम्बन्धित अनुसंधान का स्वायत्त संस्थान है। यह गुजरात के गांधीनगर में स्थित है। इस संस्थान को वित्तपोषण (फण्डिंग) मुख्यत: भारत के परमाणु उर्जा विभाग से मिलती है।
यह संस्थान मौलिक प्लाज़्मा भौतिकी, चुम्बकीय परिसीमित तापीय प्लाज़्मा तथा औद्योगिक प्रयोग के लिए प्लाज़्मा तकनीकों जैसे प्लाज़्मा विज्ञान के विभिन्न पक्षों पर अनुसंधान करने वाली एक स्वायत भौतिकी अनुसंधान संस्थान है। मौलिक अनुसंधान के अतिरिक्त संस्थान में अभी स्थिर अवस्था सुपरंडिक्टिंग टोकामॉक (SST-1) के निर्माण की प्रक्रिया प्रगति पर है।
प्लाज्मा अनुसंधान संस्थान देश का एकमात्र संस्थान है जो पदार्थ की प्लाज्मा अवस्था के विभिन्न वैज्ञानिक पहलुओं के अध्ययन एवं प्लाज्मा पर आधारित तकनीकों के विकास के लिए सम्पूर्ण रूप से समर्पित है। इस संस्थान की स्थापना भारत सरकार के वैज्ञानिक एवं तकनीकी विभाग द्वारा सन 1986 में की गई थी, लेकिन सन 1996 से यह परमाणु उर्जा विभाग के प्रशासनिक नियंत्रण में एक स्वायत संस्थान के रूप में कार्यरत है। ईटर- अंतर्राष्टीय ताप नाभिकीय प्रायोगिक रिएक्टर, एक अंतर्राष्टीय संगठन द्वारा निर्मित किया जा रहा है। इस संगठन के सहयोगी सदस्य देश यूरोपीय संघ, चीन, जापान, भारत, सोवियत संघ, कोरिया गणराज्य तथा संयुक्त राज्य अमेरिका हैं। ईटर द्वारा नाभिकीय संलयन से उर्जा के नये स्रोत की खोज की जायेगी। इसका मुख्य उद्देश्य आरोपित उर्जा से लगभग दस गुना उर्जा उत्पन करना है। भारत ईटर मशीन निर्माण और संचालन में एक महत्वपूर्ण भूमिका निभायेगा। भारतीय प्लाज्मा परिषद एवं राष्टीय संलयन कार्यक्रम के तत्वावधान में प्लाज्मा अनुसंधान संस्थान, गांधीनगर में आयोजित इस सम्मेलन का लक्ष्य एकदम स्पष्ट था कि परमाणु उर्जा विभाग की विभिन्न इकाइयों एवं भारत के अन्य प्रतिष्ठित वैज्ञानिकों को अपने विचार हिन्दी में प्रकट करने के लिए मंच प्रदान करना था जो सफल रहा। यह सम्मेलन निश्चित रूप से प्लाज्मा संस्थान के वैज्ञानिको को दीर्घकालीन संयुक्त उद्यम तथा नये वैज्ञानिक सहयोग स्थापित करने को प्रेरित करेगा।
आँख

आँख या नेत्र जीवधारियों का वह अंग है जो प्रकाश के प्रति संवेदनशील है। यह प्रकाश को संसूचित करके उसे तंत्रिका कोशिकाओ द्वारा विद्युत-रासायनिक संवेदों में बदल देता है। उच्चस्तरीय जन्तुओं की आँखें एक जटिल प्रकाशीय तंत्र की तरह होती हैं जो आसपास के वातावरण से प्रकाश एकत्र करता है; मध्यपट के द्वारा आंख में प्रवेश करने वाले प्रकाश की तीव्रता का नियंत्रण करता है; इस प्रकाश को लेंसों की सहायता से सही स्थान पर केंद्रित करता है (जिससे प्रतिबिम्ब बनता है); इस प्रतिबिम्ब को विद्युत संकेतों में बदलता है; इन संकेतों को तंत्रिका कोशिकाओ के माध्यम से मस्तिष्क के पास भेजता है।
खपरैल और चौके

खपरैल एवं चौके (टाइल) प्रायः छतों, फर्श, एवं दीवारों को ढकने के काम आते हैं। इन्हें किसी सिरैमिक, पत्थर, धातु या कांच जैसी कठिनाई से घिसने वाले पदार्थ से बनाया जाता है।

निर्माण

मिट्टी के चौके और खपरैल प्राय: उसी प्रकार बनाई जाती हैं जैसे ईंट; पर इनके बनाने में अधिक मेहनत और ध्यान देना पड़ता है। इन खपरैलों तथा चौकों की तरह तरह की डिजाइनों के लिए फर्मा बहुत सावधानी से तथा सच्चा बनाना पड़ता है और उनके पकाने और निकासी में बहुत सावधानी रखनी पड़ती है।
छत छाने के लिए स्थानीय देशी खपरैल से लेकर स्यालकोट, इलाहाबाद, मँगलौर इत्यादि में अच्छे मेल की खपरैल काफी बनती थीं, पर इनका प्रचलन अब धीरे धीरे सीमेंट कंक्रीट तथा प्रबलित ईंटों (reinforecd-bricks) के कारण कम होता जा रहा है।
देशी खपरैलों में दो प्रकार की खपरैलें अधिक प्रचलित हैं। एक में दो अधगोली नालीदार खपरैलें एक दूसरे पर औंधाकर रख दी जाती हैं। दूसरे में दो चौकोर चौके, जिनके किनारे, थोड़ा सा ऊपर मुड़े रहते हैं, अगल बगल रखकर उन दोनों के ऊपर एक अधगोली खपरैल उलटकर रख दी जाती है, जिससे दोनों चौकों के बीच की जगह ढक जाए। करीब 1,200 खपरैलें 100 वर्गफुट छत छाने के लिए अपेक्षित होती हैं।
मँगलोर चौके चिपटे होते हैं। इनमें आपस में एक दूसरे को फँसाने के लिए खाँचा बना रहता है। करीब 130 दक्षिणी चौके या 100 कानपुरी चौके 100 वर्गफुट छत छाने के लिए आवश्यक होते हैं।
इलाहाबादी टाइल से एकहरी या दोहरी छवाई की जाती है। उभरे हुए भाग (ridge), कटि प्रदेश (hip) तथा निम्न भूमि (valley) के लिए विशेष टाइलें बनानी पड़ती हैं। नाली के लिए जो टाइल या चौके बनते हैं, या तो चिपटेबनाकर सुखाने तथा पकाने से पहले लकड़ी के गोल फर्मे पर मोड़ लिए जाते हैं, अथवा आरंभ में ही अधगोले के आकार में मशीन द्वारा ढाल लिए जाते हैं। ग्लेज़ किए हुए चीनी मिट्टी के चौके महँगे होते हैं और स्नानागार अस्पताल तथा अन्य स्थानों पर सौंदर्य तथा सफाई के विचार से फर्श या दीवाल में सीमेंट द्वारा बैठा दिए जाते हैं। अब सीमेंट के मोजे़इक टाइल भी बहुत बनने लगे हैं और इनका प्रचलन दिन पर दिन बढ़ता जा रहा है। ये सब कई डिजाइनों तथा रंगों के बनते हैं और इनसे बने फर्श बहुत सुंदर लगते हैं।
यमामाह

यमामाह, जिसे अरबी विधि में अल-यमामाह कहते हैं (अंग्रेज़ी: Yamamah, अरबी: اليمامة) अरबी प्रायद्वीप के मध्य के नज्द पठार से पूर्व में स्थित एक ऐतिहासिक क्षेत्र है। कभी-कभी यह नाम केवल जौ अल-यमामाह (Jaww Al-Yamamah) के प्राचीन गाँव के लिए भी इस्तेमाल होता था जो आधुनिक अल-ख़र्ज शहर के पास स्थित है और जिसके पीछे पूरे क्षेत्र का नाम पड़ा था।
वैसे तो अरबी इतिहास में यमामाह में संगठित राज्य कम ही उभरे लेकिन पैग़म्बर​ मुहम्मद की मृत्यु के बाद हुए 'रिदा युद्धों' में इस क्षेत्र की काफ़ी भूमिका थी। इन युद्धों में प्रथम ख़लीफ़ा अबु बकर ने उन क़बीलों के विरुद्ध अभियान चलाए जो इस्लाम की मुख्य धारा से टूटकर अपनी अलग शाखाएँ बनाने पर अग्रसर थे। धीरे-धीरे यमामाह का इलाक़ा नज्द क्षेत्र का हिस्सा समझा जाने लगा हालांकि कुछ लोग अभी भी इसके ऐतिहासिक महत्त्व के कारण इसके सन्दर्भ में बात करते हैं। उदाहरण के लिए राजधानी रियाद में सउदी अरब की राष्ट्रीय सरकार के मुख्यालय को 'अल-यमामाह महल' कहा जाता है।
चित्राल ज़िला

विवरण

चित्राल ज़िला पाकिस्तान और ख़ैबर-पख़्तूनख़्वा प्रान्त दोनों का सबसे उत्तर का ज़िला है। इसके पश्चिम और उत्तर में अफ़ग़ानिस्तान है। उत्तर में अफ़ग़ानिस्तान का वाख़ान गलियारा आता है जो कुछ स्थानों पर सिर्फ १६ किमी चौड़ा है जिसके पार ताजिकिस्तान स्थित है। चित्राल ज़िले के पूर्व में गिलगित-बलतिस्तान (पाक-अधिकृत कश्मीर का हिस्सा) है और दक्षिण में ख़ैबर-पख़्तूनख़्वा के ही ऊपरी दीर और स्वात ज़िले स्थित हैं। चित्राल ज़िले के कुछ भाग में पामीर पर्वत आते हैं इसलिए यह ज़िला बहुत ही पहाड़ी क्षेत्र है।
चित्राल ज़िला पाकिस्तान और गिलगित-बलतिस्तान से सिर्फ़ दो सड़कों से जुड़ा हुआ है। एक तो लोवारी दर्रे से होती हुई दीर जाती है और दूसरी शन्दूर टॉप से होती हुई ग़िज़र ज़िले के रास्ते से गिलगित जाती है। दोनों ही रास्ते सर्दियों में बर्फ़बारी के कारण बंद हो जाते हैं। पाकिस्तानी सरकार लोवारी दर्रे के नीचे एक सुरंग बनवा रही है। चित्राल के इर्द-गिर्द और भी पहाड़ी दर्रे हैं जिनसे पैदल लोग ज़िले से बाहर आ-जा सकते हैं।

लोग

चित्राल में अधिकतर खो लोग रहते हैं जिन्हें चित्राली लोग भी कहा जाता है, जो खोवार भाषा नाम की एक दार्दी भाषा बोलते हैं। इस ज़िले की बुमबूरेत वादी में कलश लोग रहते हैं।
अश्वसेन

अश्वसेन, तक्षक नाग का पुत्र। अर्जुन द्वारा खांडववन जलाए जाने के समय (महाभारत, आदि पर्व, 218.9; 220.40; 60.35) तक्षक की पत्नी तथा पुत्र अश्वसेन वहीं थे। जान बचाने के लिए तक्षक की पत्नी ने पुत्र को मुंह में दबाकर आकाशमार्ग से भाग निकलने का प्रयत्न किया। किंतु अर्जुन ने तक्षकभार्या का सिर काट डाला। तक्षक से मित्रता होने के कारण इंद्र ने अर्जुन के विरुद्ध वर्तन करके अश्वसेन की रक्षा की।
पश्चात्‌ महाभारत (कर्ण पर्व 66) में कर्णर्जुन युद्ध के समय अश्वसेन ने कर्ण के बाण पर आरोहण किया। लेकिन कृष्ण तत्काल स्थिति समझ गए और उन्होंने रथ के अश्वों को घुटनों के बल बैठा दिया। बाण चूका और अर्जुन की ग्रीवा की बजाए उसके मुकुट को टुकड़े-टुकड़े करता हुआ निकल गया। अर्जुन ने अश्वसेन को मार डाला।
पराग (पत्रिका)

पराग बच्चों की एक हिन्दी पत्रिका है जो प्रति मास प्रकाशित होती है। पराग पत्रिका अपने प्रकाशन के दौरान 'नन्हे मुन्नों के लिए' शीर्षक के अंतर्गत इस वर्ग के बच्चों का साहित्य प्रकाशित किया करती थी जिसे पाठकों से अपने नन्हें भाई–बहनों को सुनाने का आग्रह भी होता था।
मुहम्मद अब्बास अब्बासी

पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
रिश्कु

रिश्कु नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
इबादह

इबादह

अरबी शब्द इबादाह में "उबूदिय्यह" ("दासता" या ग़ुलामी) जैसे संबंधित शब्दों से जुड़ा हुआ है, और आज्ञाकारिता, समर्पिता और विनम्रता का अर्थ है। भाषाई शब्द का अर्थ "समर्पण के साथ आज्ञाकारिता" है। 
इस्लाम में, इबादा का आमतौर पर "उपासना" के रूप में अनुवाद किया जाता है और इसका अर्थ है आज्ञाकारिता, सबमिशन और ईश्वर की भक्ति। 
अन्य स्रोत ( इस्लामवादी लेखक अबुल अला मौदुदी  और अन्य)  इबादा की व्यापक परिभाषा देते हैं, जिसमें इस्लामिक शरिया कानून का पालन करते हुए भाषण मुक्त, गंदगी, झूठ, दुर्भाग्य, दुर्व्यवहार, और बेईमानी से भाषण मुक्त रखना शामिल है। "वाणिज्यिक और आर्थिक मामलों" और "अपने माता-पिता, रिश्तेदारों, दोस्तों के साथ व्यवहार", और हर कोई मामले में शरिया क़ानून का पालन करके जीवन के अच्छे सूत्रों का पालन करना।
भारतीय आदरसूचक शब्द

भारतीय आदरसूचक शब्दों से आशय भारत में व्यक्तियों के नाम में जुड़ने वाले उन शब्दों से है जो सम्बोधन को आदरसूचक बन देते हैं। ऐसे शब्द सामाजिक, वाणिज्यिक या धार्मिक सम्बन्धों में प्रयुक्त हो साते हैं। ये शब्द मूल नाम के पहले, बाद में या मूल नाम के स्थान पर प्रयुक्त होते हैं।

देशी आदरसूचक शब्द

ऐसे शब्द जो चिरकाल से भारतीय समाज में प्रचलित रहे हैं।
रुआण्डा

लोग

रुआण्डा में तीन मुख्य मानव जातियाँ हैं। त्वा लोग (Twa) जंगलों में बसने वाले पिग्मी हैं। टुटसी (Tutsi) और हूटू (Hutu) दोनों बांटू जातियाँ हैं। ऐतिहासिक रूप से टुटसी अल्पसंख्यक रहे हैं लेकिन उन्होने शासन किया है जबकि हूटू बहुसंख्यक होने के बावजूद टुट्सियों के अधीन रहे हैं।

भाषा

रुआण्डा में रहने वाले लगभग सभी लोग किन्यारुआण्डा भाषा बोलते हैं जो एक बांटू भाषा परिवार की सदस्य है और जिसे रुआण्डा की एक राजभाषा होने का दर्जा प्राप्त है। इसके अलावा फ़्रान्सीसी भाषा और अंग्रेज़ी को भी राजभाषा होने की मान्यता प्राप्त है।

इतिहास

हज़ारों वर्ष पूव पाषाण युग और लौह युग में रुआण्डा क्षेत्र में शिकारी-फ़रमर लोग बसे और वर्तमान रुआण्डा के त्वा लोग उन्ही के वंशज हैं। बाद में यहाँ बांटू जातियों का विस्तार हुआ। यह किस काल और किन कारणों से टुटसी और हूटू में बंट गई इसे लेकर इतिहासकारों में मतभेद है। मध्य १८वीं शताब्दी में रुआण्डा राजशाही स्थापित हुई जिसमें टुटसियों ने हूटूओं पर राज किया। सन् १८८४ में जर्मनी ने रुआण्डा को अपना उपनिवेश बना लिया लेकिन प्रथम विश्व युद्ध में बेल्जियम ने जर्मनों को यहाँ से खदेड़कर १९१४ में रुआण्डा पर अपना राज कर लिया। बांटो और राज करो की विचारधारा के अंतरगत उन्होने हूटू और टुटसिओं में आपसी नफ़रत बढ़ाने के लिये काम किया और टुटसी राजाओं को अपना मित्र बनाकर शासन किया। १९५९ में हूटू जनसमुदाय ने विद्रोह कर दिया और १९६२ में स्वतंत्रता प्राप्त करने में सफल हो गये। टुटसी इस हूटू-केन्द्रित राज्य से असंतुष्ट हुए और उन्होने आर-पी-एफ़ (RPF, Rwandan Patriotic Front, रुआण्डाई देशभक्त मोर्चा) नामक सेना में संगठित होकर १९९० में सरकार के विरुद्ध गृह युद्ध आरम्भ किया। यह तनाव विस्फोटक रूप से १९९४ के रवांडा जनसंहार का कारण बना जिसमें हूटूओं ने ५ से १० लाख के बीच टुटसी और निरपेक्ष हूटू मारे। यह नरसंहार तब समाप्त हुआ जब आर-पी-एफ़ सेना ने विजय प्राप्त कर ली।
ग़ाज़ीपुर

इतिहास

गाजीपुर की स्थापना तुग़लक़ वंश के शासन काल में सैय्यद मसूद ग़ाज़ी द्वारा की गयी थी । ऐतिहासिक दस्तावेजों के मुताबिक ग़ाज़ीपुर के कठउत पृथ्वीराज चौहान के वंशज राजा मान्धाता का गढ़ था। राजा मांधाता दिल्ली सुल्तान की अधीनता को अस्वीकार कर स्वतंत्र रूप से शासन कर रहा था। दिल्ली के तुगलक वंश के सुल्तान को इस बात की सूचना दी गई जिसके बाद मुहम्मद बिन तुगलक के सिपहसालार सैयद मसूद अल हुसैनी ने सेना की टुकड़ी के साथ राजा मांधाता के गढ़ पर हमला कर दिया। इस युद्ध में राजा मांधाता की पराजय हुई। जिसके बाद मृत राजा की संपत्ति का उत्तराधिकारी सैयद मसूद अल हुसैनी को बनादिया गया। इस जंग में जीत के बाद दिल्ली सुल्तान की ओर से सैयद मसूद अल हुसैनी को मलिक-अल-सादात गााजी की उपाधि से नवाजा गया। जिसके बाद सैयद मसूद गाजी ने कठउत के बगल में गौसुपर को अपना गढ़ बनाया।
वैदिक काल में ग़ाज़ीपुर घने वनों से ढका था तथा उस समय यहाँ कई संतों के आश्रम थे।इस स्थान का सम्बन्ध रामायण से भी है। कहा जाता है कि महर्षि परशुराम के पिता जमदग्नि यहाँ रहते थे।प्रसिद्ध गौतम महर्षि तथा च्यवन ने यहीं शिक्षा प्राप्त की। भगवान बुद्ध ने अपना पहला प्रवचन सारनाथ में दिया था जोकि यहाँ से अधिक दूर नहीं है।बहुत से स्तूप उस काल के प्रमाण हैं।ग़ाज़ीपुर सल्तनत काल से मुग़ल काल तक एक महत्त्वपूर्ण क्षेत्र था।

रामलीला मैदान

रामलीला मैदान लंका मैदान के नाम से भी जाना जाता है। यह शहर के बीच में स्थित एक मैदान है, जहाँ रामलीला होता है। यह चारदीवारी से घिरा हुआ तथा दो मुख्य गेट के साथ सुव्यवस्थित है। जनसभा एवं प्रदर्शनी इत्यादि भी इसी मैदान में होते हैं। इसके किनारे एक तालाब भी है।

गंगा घाट

पवित्र नदी मानी जाने वाली "गंगा नदी" गाजीपुर से होकर बहती है।यह नदी गाजीपुर के सिधौना क्षेत्र  से गोमती नदी का संगम करते हुए जिले में प्रवेश करती है| गाजीपुर में वाराणसी के घाटों की तरह कई गंगा घाट हैं जिनमें प्रमुख ददरीघाट, कलेक्टर घाट, स्टीमर घाट, चितनाथ घाट, पोस्ताघाट, रामेश्वर घाट, पक्का घाट, कंकड़िया घाट, महादेव घाट, सिकंदरपुर घाट, श्मशान घाट(सबसे पूर्व दिशा ) तथा मुख्य रूप से सिकन्दरपुर घाट जो करण्डा परगना मे प्रचलित घाटो मे शामिल हैं। अतः इसे "लहुरी काशी" भी कहते हैं।

नेहरू स्टेडियम

यह गाजीपुर शहर का एकमात्र स्टेडियम है, जिसका नाम भारत के प्रथम प्रधानमंत्री जवाहरलाल नेहरू के नाम पड़ा है। स्टेडियम आम तौर पर विभिन्न जिला स्तरीय खेलकूद प्रतियोगिताओं के लिए प्रयोग किया जाता है।
अण्डा (खाद्य)

अनेक जन्तु अण्डे देते हैं जिनमें प्रमुख हैं- पक्षी, सरीसृप, उभयचर, स्तनपायी (मम्मल) तथा मछलियाँ। हजारों वर्षों से मानव तथा अन्य जन्तु इन अण्डों को खाता आ रहा है। पक्षियों तथा सरीसृपों के अण्डों के ऊपर एक रक्षा-कवच होता है, उसके अन्दर श्वेतक ( एल्ब्युमेन) तथा अण्ड पीतक (अंडे की जरदी) होते हैं। मुर्गी के अण्डे खाने के लिये सबसे अधिक पसन्द किये जाते हैं। इसके अलावा बतख, तीतर, आदि के अंडे भी खाये जाते हैं।
जीबी वाइरस सी

जीबी वाइरस

जी बी कालज के नाम से भी काहा जाता था ओर एच पी जी बी के जीबी वाइरस सी एक विषाणु है। जी बी वइरस सी पहले हेपाटेटिस जी वाइरस ( Hepatitis G virus ) के नाम से जाता था ओर यह हच पी जी वी नामक वाइरस से भी जाना जाता है।यह वाइरस फ्लेवीवीरीदे परिवार व पेगीवाइरस कुल का सदस्य है। यह मानव को घातक सि जैसा लगता है लेकिन वास्तव में यह मानव की बीमारी नही है। बहुत सारे ऐसे कुछ समाचार व खबरे है जो यह बताता है कि एच आई वी मरिज जी वी सी से ग्रस्त होता है वह लम्बे समय तक जीवित रहता है, लेकिन कुछ लोगों में यह एड अलग ही होता है।

इतिहास

जी बी सी पहले क्रोनिक हेपाटेटिस से जुडा हुआ जाना जाता था। हेपाटेटिस जी ओर जी बी वइरस सि अर न ए वइरस है इसको एक एक स्वतंत्र रूप से सन १९९५ पहचान की गाया है जी वी वइरस सी (ओर जो वास्त्व में,जीबीवी -ए ओर जी बी वी- बी) का नाम जी बारकर डॉक्टर के नाम पर पडा। जो १९६६ में नन -ए( non- A) नन- बी ( non- B) हेपटेटिस बीमारी का शिकार हुआ था।

वर्गीकरण

जी बी वी वाइरस फ्लेवीवीरीदे परिवार से है ओर जातीवृति के आधार पर हेपाटेटिस सी वइरस जोडा हुआ है। जी बी वी - ए ओर जी बी वी- बी टामेरिन वाइरस है लेकिन जी बी वी-सि मानव को संक्रमित करता है।

एपडेमीआलजी

जी बी वी- सी सक्रमण१/६ प्रतिशत दुनिया भर में फैल हुआ बीमारी है। माता ,पीता ओर रक्त दान ओर योन सम्बन्ध से यह रोग दुसरों में फैल जाता है।लगभग १०-२५ प्रतिशत हेपाटेटिस सि से ग्रसित मरीज ओर १४-३६ प्रतिशत व्यक्ति नाशा करते है। जिनको एच आई वी के सुन्य ग्रस्त है उन्हे यह जीबीवी-सी का सक्रमण दिखाई देता है। यह वाइरस ६ जीनोटाइप ओर उपजाति के रूप में विभाजित कीया गाया है। जीनोटाइप १ जदातर इस अफ्रिका मे पाया जाता है ओर इस को पाच उपजाति के रूप में विभाजित कीया गाया है। जीनोटाइप २को तीन उपजाति है इसको युरोपओर अमेरिका पाया जाता है। जीनोटाइप ३ सार्वजनिक है ओर आशीया ओर जापन ओर चीन पाया जाता है। जीनोटाइप ४सर्वाधिक रूप में हैदक्षिण-पूर्व आशीया ओर जीनोटाइप ५ केवल दक्षिणअफ्रिका देख सकता है। जीनोटाइप ६इन्डोनोशिया में है।

रोग-संचार

लगभग २ प्रतिशत स्वस्थ य अमेरिका लोगजो रक्त दान करते है वे जी बी वी -सी के सकमित है। ओर १३ प्रतिशत रक्त दानी व्यक्ति को असंक्रमित रक्त में प्रतिरक्षीE2 प्रटीन ( E2 protein)होते है। जी बी वी-सी सीधा संचरण योन सम्बन्ध ,आंत्रेतर के द्वारा होता है इस क सबुत मील है। काहा गया हे की जीसको एडस हुआ है उनमे इस तरह का भी किटाणू पाया गाया है। कुछ पढ़ाई दिखता है एच इ वी गति य बढ़ाव को ([[progression of HIV]] )सावधान करता है।कहा गाया है कि इस तरह का रोग काही समाय तक रहता है जो की पिठी -से पिठी रहत है ओर हमें इस का समय तो पत नही है ओर अभि तक पाया नही गाय है।
आशावाद

आशावाद (Optimism) उस मानसिक स्थिति को कहते हैं जिसमें व्यक्ति सर्वोत्तम फल के प्रति आशान्वित हो। दार्शनिक रूप से यह निराशावाद का विलोम है। आशावादियों में प्राय: यह प्रबल विश्वास होता है कि घटनाएँ और लोग मूलत: अच्छे होते हैं इस कारण अधिकांश परिस्थितियों में उत्तम फल ही प्राप्त होता है।
चन्द्रशेखर सीमा

किसी स्थायी श्वेत बौने नक्षत्र का अधिकतम सम्भावित द्रव्यमान चन्द्रशेखर सीमा (Chandrasekhar limit) कहलाती है। इस सीमा का उल्लेख सबसे पहले विल्हेम एण्डर्सन और ई सी स्टोनर ने १९३० में प्रकाशित अपने शोधपत्रों में किया था। किन्तु भारत के खगोलभौतिकशास्त्री सुब्रमण्यन चन्द्रशेखर ने १९३० में, १९ वर्ष की आयु में, स्वतन्त्र रूप से इस सीमा की खोज की और इस सीमा की गणना को और अधिक शुद्ध बनाया। वर्तमान समय में चन्द्रशेखर सीमा का स्वीकृत लगभग 1.39  (2.765 × 10³⁰ kg) है।
1998 सिनसिनाटी मास्टर्स

पुरुष एकल

पैट्रिक रैफ्टर ने  पीट सेमप्रास को 1-6, 7-6, 6-4 से हराया।

पुरुष युगल

मार्क नोल्स /  डेनियल नैस्टर ने  ओलिवर दिह्लेत्रा /  फैब्रिस सैंतोरो को 6-7, 6-4, 6-4 से हराया।
निअंडरथल मानव

निएंडरथल मानव होमो वंश का एक विलुप्त सदस्य है। जर्मनी में निअंडर की घाटी में इस आदिमानव की कुछ हड्डियाँ मिली है, इसलिए इसे निएंडरथल मानव का नाम दिया गया है। इसका कद अन्य मानवजातियों की अपेक्षा छोटा था। यह पश्चिम यूरोप, पश्चिम एशिया तथा अफ्रीका में रहता था। यह अब से लगभग 1,60,000 वर्ष पूर्व रहता था। इसका श्रेणीविभाजन मनुष्य की ही एक उपजाति के रूप में किया जाता है। इसका कद 4.5 से 5.5 फिट तक था। 2007 में किये गए अध्ययनों से यह पता चलता है कि इनके बालों का रंग लाल तथा त्वचा पीली थी।

प्रमुख कंकाल खोजें

फ़्रांस के ला फेरासी में 1909 के अंदर एक 50000 साल पूरानी खोपड़ी मिली है। जिसके बारे मे यह दावा किया जा रहा है कि वह निअंडरथल मानव की है।
इज़राइल में अमदु में 19 61 में हिसाशी सुजुकी ने एक 45000 साल पूरानी खोपड़ी की खोज की थी ।यह व्यक्ति 180 सेंटिमिटर लम्बा था।
‌‌‌एक 45000 साल पूरानी  स्केलकैप 1856 फेल्डहॉफर ग्रॉटो, निएनर वैली, जर्मनी में खोजी गई।

‌‌‌क्या खाते थे  निअंडरथल मानव

इस बारे मे वैज्ञानिक समुदाय एक मत नहीं है। कुछ वैज्ञानिकों का मानना है कि निअडरथल मांस खाते थे क्रोएशिया में क्रापीना गुफा की साइट पर उनके मांस खाने के सबूत भी मिले हैं। इसके अलावा वे शाकहारी भी थे।

निअंडरथल मानव का हडडियों से बना घर

कुछ समय पहले यह माना जाता था कि निअंडरथल केवल घूमकेतू थे लेकिन सन 1984 के अंदर यूक्रेन के अंदर हडडियों से मिले एक घर ने यह साबित कर दिया की निअंडरथल मानव घर बनाकर भी रहते थे । इस घर के अंदर 25 चूल्हे बने हुए हैं। यह घर मैमथ की हडडियों से बनाए गए थे ताकि वे ‌‌‌ठंड से बच सकें।

निअंडरथल की विलुप्ति

निअंडरथल मानव क्यों विलुप्त हो गए यह अभी भी एक रहस्य बना हुआ है। इसके पीछे वैज्ञानिक कई कारणों के बारे मे बताते हैं। 
ज्वालामुखी की वजह से
अपनी बड़ी आंखों की वजह से 
भोजन की कमी की वजह से